b"\n_START_ARTICLE_\nUltimate Kylie\n_START_SECTION_\nOzadje\n_START_PARAGRAPH_\nKompilacija Ultimate Kylie je tretja pomembenj\xc5\xa1a kompilacija Kylie Minogue z njenimi najve\xc4\x8djimi uspe\xc5\xa1nicami (drugi dve kompilaciji sta bili kompilaciji Greatest Hits in Hits+). \xc4\x8ceprav ni njena prva kompilacija, je kompilacija Ultimate Kylie zelo pomembna, saj je njena edina kompilacija, ki vklju\xc4\x8duje pesmi, ki jih je izdala tako s tekstopisci Stock Aitken Waterman kot z zalo\xc5\xbebama Parlophone Records in Deconstruction Records. Kylie Minogue je kompilacijo ogla\xc5\xa1evala predvsem tako, da je ve\xc4\x8dino pesmi ponovno izdala v Zdru\xc5\xbeenem kraljestvu. Kljub temu se ve\xc4\x8dina teh pesmi ni uvrstila na nobeno lestvico. Kompilacija je vklju\xc4\x8devala tudi dve novi pesmi,\xc2\xa0\xc2\xbbI Believe in You\xc2\xab\xc2\xa0in\xc2\xa0\xc2\xbbGiving You Up\xc2\xab, ki ju je Kylie Minogue posnela posebej za kompilacijo Ultimate Kylie. Ostale pesmi s kompilacije so bile pesmi, ki jih je nameravala vklju\xc4\x8diti na album Body Language, a jih je zalo\xc5\xbeba zavrnila; pesem\xc2\xa0\xc2\xbbB.P.M.\xc2\xab\xc2\xa0je iz\xc5\xa1la kot B-stran pesmi\xc2\xa0\xc2\xbbI Believe in You\xc2\xab. Na kompilacijo so nameravali vklju\xc4\x8diti tudi pesmi\xc2\xa0\xc2\xbbI'm Fascinated\xc2\xab\xc2\xa0in\xc2\xa0\xc2\xbbGive Me a Reason\xc2\xab, ki pa ju je zalo\xc5\xbeba zavrnila. Obe pesmi je napisala Kylie Minogue v sodelovanju s skupino tekstopiscev Biffco. Na kompilacijo so nameravali vklju\xc4\x8diti tudi pesem z naslovom\xc2\xa0\xc2\xbbI Put a Spell on You\xc2\xab. V katalogu zalo\xc5\xbebe EMI/Parlophone so album ozna\xc4\x8dili za eno izmed najbolj\xc5\xa1ih jazz del Kylie Minogue._NEWLINE_V sodelovanju s skupino tekstopiscev Xenomania je Kylie Minogue napisala pesem\xc2\xa0\xc2\xbbMade Of Glass\xc2\xab, ki so jo izdali kot B-stran pesmi\xc2\xa0\xc2\xbbGiving You Up\xc2\xab. V tem \xc4\x8dasu so napisali tudi pesem\xc2\xa0\xc2\xbbLoving You\xc2\xab. \xc4\x8ceprav pesmi nikoli niso zares posneli in preuredili, so leta 2004, takoj po izidu kompilacije Ultimate Kylie izdali demo posnetek pesmi, skupaj z demo posnetkom pesmi\xc2\xa0\xc2\xbbEverything I Know\xc2\xab, ki jo je Kylie Minogue napisala v sodelovanju z duetom Scissor Sisters.\n_START_SECTION_\nZgodovina izidov\n_START_PARAGRAPH_\nPreko albuma so ponovno izdali uspe\xc5\xa1nico s prvega glasbenega albuma Kylie Minogue Kylie,\xc2\xa0\xc2\xbbIt's No Secret\xc2\xab; z albuma Let's Get to It pesmi\xc2\xa0\xc2\xbbWord Is Out\xc2\xab,\xc2\xa0\xc2\xbbIf You Were with Me Now\xc2\xab\xc2\xa0in\xc2\xa0\xc2\xbbFiner Feelings\xc2\xab; s kompilacije Greatest Hits pesem\xc2\xa0\xc2\xbbWhat Kind of Fool (Heard All That Before)\xc2\xab; z albuma Kylie Minogue pesem\xc2\xa0\xc2\xbbWhere Is the Feeling?\xc2\xab; in z albuma Impossible Princess pesem\xc2\xa0\xc2\xbbSome Kind of Bliss\xc2\xab. Kompilacija je vklju\xc4\x8devala tudi veliko singlov, ki jih je napisala skupina tekstopiscev Stock Aitken Waterman v \xc4\x8dasu, ko je Kylie Minogue sodelovala z zalo\xc5\xbebo Deconstruction Records; kljub temu jih kar nekaj na kompilacijo niso vklju\xc4\x8dili, saj so \xc5\xbeeleli prihraniti ve\xc4\x8d prostora za njene ve\xc4\x8dje uspe\xc5\xa1nice, izdane v \xc4\x8dasu njenega sodelovanja z zalo\xc5\xbebo Parlophone Records. Japonska izdaja albuma je vklju\xc4\x8devala tudi pesmi\xc2\xa0\xc2\xbbTurn It into Love\xc2\xab,\xc2\xa0\xc2\xbbCan't Get Blue Monday Out of My Head\xc2\xab\xc2\xa0in\xc2\xa0\xc2\xbbSlow\xc2\xab\xc2\xa0(remix Chemical Brothers)._NEWLINE_DVD kompilacije je vklju\xc4\x8deval videospote vseh pesmi, sicer vklju\xc4\x8denih na kompilacijo, z izjemo videospota za pesem\xc2\xa0\xc2\xbbGiving You Up\xc2\xab\xc2\xa0(ki so ga v tistem \xc4\x8dasu \xc5\xa1e snemali). Vklju\xc4\x8deval je tudi nastop Kylie Minogue na podelitvi nagrad BRIT Awards leta 2002 s pesmijo\xc2\xa0\xc2\xbbCan't Get Blue Monday Out of My Head\xc2\xab\xc2\xa0oziroma z me\xc5\xa1anico pesmi\xc2\xa0\xc2\xbbCan't Get You Out of My Head\xc2\xab\xc2\xa0in\xc2\xa0\xc2\xbbBlue Monday\xc2\xab\xc2\xa0glasbene skupine New Order. Prve izdaje britanske razli\xc4\x8dice DVD-ja naj bi po\xc5\xa1kodovali razni ultravijoli\xc4\x8dni \xc5\xbearki, zato je zalo\xc5\xbeba EMI DVD tamkaj ponovno izdala._NEWLINE_Kompilacijo so oktobra 2006 samo v Avstraliji v sklopu promocije turnejethe Showgirl Tour ponovno izdali. Nova razli\xc4\x8dica je vklju\xc4\x8devala dva CD-ja in en DVD, ki so bili na za\xc4\x8detku na voljo le posamezno. Zalo\xc5\xbeba Parlophone Records je oznanila, da kompilacije ne namerava izdati \xc5\xa1e enkrat, a so jo nazadnje izdali tudi v digitalni obliki preko spleta.\n_START_SECTION_\nDose\xc5\xbeki na lestvicah\n_START_PARAGRAPH_\nNa britanski glasbeni lestvici je kompilacija Ultimate Kylie debitirala na \xc4\x8detrtem mestu, nazadnje pa tam zasedla tretje mesto in na lestvici ostala enaintrideset zaporednih tednov. Za 900.000 prodanih izvodov je kompilacija prejela trikratno platinasto certifikacijo s strani organizacije British Phonographic Industry (BPI). V Zdru\xc5\xbeenih dr\xc5\xbeavah Amerike je kompilacija iz\xc5\xa1la tako v fizi\xc4\x8dni kot v digitalni obliki, vendar se ni uvrstila na lestvico Billboard 200. Zasedla je peto mesto na avstralski glasbeni lestvici. Na lestvici je kompilacija ostala dvain\xc5\xa1tirideset tednov in nazadnje za 280.000 prodanih izvodov v dr\xc5\xbeavi prejela \xc5\xa1tirikratno platinasto certifikacijo s strani organizacije Australian Recording Industry Association (ARIA)._NEWLINE_Kompilacija Ultimate Kylie je veliko uspeha po\xc5\xbeela tudi v drugih dr\xc5\xbeavah. Zasedla je \xc5\xa1tirinajsto mesto na flandrski in petintrideseto na valonski glasbeni lestvici, v Belgiji pa je za uspe\xc5\xa1no prodajo prejela platinasto certifikacijo. Kompilacija je na \xc5\xa1panski lestvici debitirala na devetin\xc5\xa1tiridesetem mestu in tam nazadnje po petnajstih tednih zasedla \xc5\xa1tiriintrideseto mesto. Kompilacija je za 50.000 prodanih izvodov v tej dr\xc5\xbeavi prejela zlato certifikacijo. Zasedla je tudi osmo mesto na irski lestvici ter za uspe\xc5\xa1no prodajo tamkaj nazadnje prejela platinasto certifikacijo s strani organizacije Irish Recording Music Association. Ta kompilacija do danes najuspe\xc5\xa1nej\xc5\xa1a kompilacija z najve\xc4\x8djimi uspe\xc5\xa1nicami Kylie Minogue.\n_START_SECTION_\nSingli\n_START_PARAGRAPH_\nPesem\xc2\xa0\xc2\xbbI Believe in You\xc2\xab\xc2\xa0je povsod po svetu iz\xc5\xa1la kot prvi singl s kompilacije. Pesem je 6. decembra 2004 iz\xc5\xa1la v Veliki Britaniji, na radijskih postajah pa so jo predvajali \xc5\xbee vse od 19. oktobra 2004. Pesem sta napisala in producirala Jake Shears in Babydaddy iz dueta Scissor Sisters. Kot B-stran singla je iz\xc5\xa1la pesem\xc2\xa0\xc2\xbbB.P.M.\xc2\xab, ki jo je Kylie Minogue sicer posnela \xc5\xbee v \xc4\x8dasu snemanja pesmi za album Body Language. Pesem\xc2\xa0\xc2\xbbI Believe in You\xc2\xab\xc2\xa0je zasedla drugo mesto na britanski glasbeni lestvici; v tistem \xc4\x8dasu se je bolje od te pesmi prodajala le pesem\xc2\xa0\xc2\xbbDo They Know It's Christmas?\xc2\xab\xc2\xa0glasbene skupine Band Aid. Tudi sicer je pesem s strani glasbenih kritikov prejela v glavnem pozitivne ocene. Decembra 2004 je bila pesem nominirana za grammyja v kategoriji za\xc2\xa0\xc2\xbbnajbolj\xc5\xa1e plesno delo\xc2\xab._NEWLINE_Kot drugi in zadnji singl s kompilacije so izdali pesem\xc2\xa0\xc2\xbbGiving You Up\xc2\xab. Pesem je kot singl iz\xc5\xa1la 28. marca 2005 v Veliki Britaniji. Ob izidu je zasedla \xc5\xa1esto mesto na britanski glasbeni lestvici in prejela me\xc5\xa1ane ocene s strani kritikov. Kot B-stran singla je iz\xc5\xa1la pesem\xc2\xa0\xc2\xbbMade of Glass\xc2\xab, ki je na internetu sicer iz\xc5\xa1la \xc5\xbee decembra 2004. Pesmi\xc2\xa0\xc2\xbbGiving You Up\xc2\xab\xc2\xa0in\xc2\xa0\xc2\xbbMade of Glass\xc2\xab\xc2\xa0je napisala in producirala skupina Xenomania. \xc4\x8ceprav je pesem\xc2\xa0\xc2\xbbMade of Glass\xc2\xab\xc2\xa0iz\xc5\xa1la le kot B-stran, je po\xc5\xbeela prav toliko uspeha kot pesem\xc2\xa0\xc2\xbbGiving You Up\xc2\xab\xc2\xa0in prejela veliko pozornosti tako s strani obo\xc5\xbeevalcev kot s strani avstralskih radijev. Zaradi tega se je tudi pesem\xc2\xa0\xc2\xbbMade of Glass\xc2\xab\xc2\xa0uvrstila na avstralsko glasbeno lestvico."